Skot Moir

**Skot Moir** (; d. 2 sentyabr 1987, London, Ontario, Kanada) — Kanadanı təmsil edən fiqurçu. Skot Moir, Tessa Vertyu ilə birgə 2003-cü ildən 2018-ci ilə qədər beynəlxalq yarışlarda mübarizə aparıb. Moir və Vertyu cütlüyü həm Olimpiya Oyunları tarixində, həm də Dünya idmanı tarixində bu idman növü üzrə ən yaxşı idmançılardan hesab olunurlar. Moir və Vertyu cütlüyü, 2010-cu ildə Kanadada baş tutan XXI Qış Olimpiya Oyunlarında qızıl medala, 2014-cü ildə Rusiya Federasiyasının Soçi şəhərinin ev sahibliyində baş tutan XXII Qış Olimpiya Oyunlarında 2 gümüş medala (Komanda və fərdi), 2018-ci ildə Cənubi Koreyanın Pxençxan şəhərində baş tutan XXIII Qış Olimpiya Oyunlarında isə 2 qızıl medala (Komanda və fərdi) sahib olub.

Moir və Vertyu cütlüyü həm də Dünya Çempionatlarında ciddi uğurlara imza atıblar. 2009-cu ildə baş tutan Dünya Çempionatının bürünc medalına, 2008, 2011 və 2013-cü illərdə baş tutan çempionatların gümüş medalına, 2010, 2012 və 2017-ci illərdə baş tutan çempionatların isə qızıl medalına sahib olub Moir və Vertyu cütlüyü, üç dəfə (2008, 2012 və 2017-ci illərdə) Dörd Qitə Çempionatının qalibi olub, 2 dəfə (2008 və 2012-ci illərdə) gümüş medala, 2 dəfə (2006 və 2007-ci illərdə) isə bürünc medala sahib olub.

Moir və Vertyu cütlüyü həm də ISU Qran-Pri yarışlarında da bir sıra uğurlara imza atıblar. Onlar ISU Qran-Pri Finalının bir dəfə (2006–2007-ci il mövsümündə) qızıl medalına, beş dəfə (2009–2010, 2011–2012, 2012–2013, 2013–2014 və 2017–2018-ci illər mövsümlərində) isə gümüş medalına sahib olub. Gənclər arasında isə Moir və Vertyu cütlüyü, 2005-ci ildə gənclərin ISU Qran-Pri Finalında, 2006-cı ildə isə gənclər arasında Dünya Çempionatında qızıl medal qazanıb.

Moir və Vertyu cütlüyü habelə 8 dəfə (2008, 2009, 2010, 2012, 2013, 2014, 2017 və 2018-ci illərdə) Kanada Çempionatının qızıl medalına sahib olub.

Moir və Vertyu cütlüyü, ISU ABŞ və Çin Qran-Priləri istisna olmaqla, digər dörd Qran-Pri mərhələsinin hamısında qalib olmağı bacaran azsaylı idmançılardandır. Moir və Vertyu cütlüyü yeddi dəfə Kanada Qran-Prisinin (2007, 2009, 2011, 2012, 2013, 2016 və 2017-ci illərdə), üç dəfə Fransa Qran-Prisinin (2009, 2011 və 2013-cü illərdə), 2 dəfə Rusiya Qran-Prisinin (2009 və 2011-ci illərdə) və 1 dəfə Kanada Qran-Prisinin (2008-ci il) qalibi olub.

Karyerası ərzində 74 yarışa qatılan Moir və Vertyu cütlüyü, onların 41-də qızıl medal, 19-da gümüş medal, 5-də isə bürünc medal qazanıb.

Moir və Vertyu, 2018-ci ildə Cənubi Koreyanın Pxençxan şəhərinin ev sahibliyində baş tutan XXIII Qış Olimpiya Oyunlarının fevralın 9-da olan açılış mərasimində Kanada bayrağını aparıblar.

20 ildən çox birgə mübarizə aparan Moir və Vertyu cütlüyü, bu idman növü üzrə Olimpiya Oyunlarında ən çox qızıl medal və ən çox medal qazanan idmançıdırlar.

## Karyerası

### 2003–2004-cü illər: Gənclər arasında Kanada çempionluğu
Vertyu və Moir cütlüyü 2003–2004-cü illər mövsümündə gənclər arasında ISU Qran-Pri yarışının Bratislava və Zaqreb mərhələlərində mübarizə apardı. 18–22 sentyabrda Bratislava şəhərində baş tutan gənclər arasında ISU Qran-Pri yarışının məcburi rəqsində 3.2 balla 8-ci, orijinal rəqsində 4.2 balla 7-ci, sərbəst rəqsində isə 5.0 balla 5-ci pillənin sahibi olan Vertyu və Moir cütlüyü ümumi nəticədə 12.4 balla altıncı pillənin sahibi oldu.

Daha sonra isə Vertyu və Moir cütlüyü Xorvatiyanın Zaqreb şəhərinin ev sahibliyində baş tutan gənclər arasında ISU Qran-Pri yarışında mübarizə apardı. Məcburi rəqsdə 2.0 balla 5-ci, orijinal rəqsdə 3.0 balla 5-ci, sərbəst rəqsdə isə 4.0 balla 4-cü pillənin sahibi olan Vertyu və Moir cütlüyü ümumi nəticədə 9.0 balla 15 idmançı sırasında dördüncü pillənin sahibi oldu. Mövsüm ərzində Bratislava və Zaqreb Qran-Prilərində altıncı və dördüncü pillələrin sahibi olan Vertyu və Moir cütlüyü gənclərin ISU Qran-Pri Finalına vəsiqə qazana bilmədi.

2004-cü ilin 5–11 yanvarında Alberta əyalətinin Edmonton şəhərində gənclər arasında Kanada Çempionatı baş tutdu. Ötən il çempionatı 7-ci pillədə başa vuran Vertyu və Moir cütlüyü bu səfər çempionatın medallarına iddialı idi. Məcburi rəqsdə üçüncü, orijinal və sərbəst rəqsdə isə birinci pillənin sahibi olan Vertyu və Moir cütlüyü ümumi nəticədə 2.8 balla 20 idmançı sırasında birinci yeri tutdu və gənclər arasında Kanada Çempionatının qalibi oldu. Vertyu və Moir cütlüyü həm də mart ayında Niderlandda baş tutacaq gənclər arasında Dünya Çempionatına vəsiqə qazandı.

Mövsümün əsas yarışı 1–8 martda Niderlandın Haaqa şəhərinin ev sahibliyində baş tutan gənclər arasında Dünya Çempionatı idi. Məcburi rəqsdə 2.8 balla 7-ci, orijinal rəqsdə 7.2 balla 12-ci, sərbəst rəqsdə isə 10.0 balla 9-cu pillənin sahibi olan Vertyu və Moir cütlüyü ümumi nəticədə 20.0 balla gənclər arasında Dünya Çempionatını 28 idmançı sırasında 11-ci pillədə başa vurdu.
Vertyu

### 2004–2005-ci illər: Gənclər arasında qazanılan birinci uğurlar

Vertyu və Moir cütlüyü 2004–2005-ci illər mövsümündə gənclər arasında ISU Qran-Pri yarışının Fransa və Çin mərhələlərində mübarizə apardı. 26–28 avqustda Fransanın Kurşevel şəhərində baş tutan gənclər arasında ISU Qran-Pri yarışının məcburi rəqsində 35.64 balla 2-ci, orijinal rəqsində 48.52 balla 2-ci, sərbəst rəqsində isə 78.00 balla 1-ci pillənin sahibi olan Vertyu və Moir cütlüyü ümumi nəticədə 162.16 balla 2-ci pillənin sahibi oldu. Bu minvalla da Vertyu və Moir cütlüyü gənclərin Fransa Qran-Prisinin gümüş medalını qazandı.

16–20 sentyabrda isə Vertyu və Moir cütlüyü Çinin Harbin şəhərinin ev sahibliyində baş tutan gənclər arasında ISU Qran-Pri yarışında mübarizə apardı. Məcburi rəqsdə 36.12 balla, orijinal rəqsdə 55.48 balla, sərbəst rəqsdə isə 80.74 balla birinci pillənin sahibi olan Vertyu və Moir cütlüyü ümumi nəticədə 172.34 balla 10 idmançı sırasında birinci pillənin sahibi oldu. Bununla da Vertyu və Moir cütlüyü gənclərin Çin Qran-Prisinin qalibi oldu. Mövsüm ərzində Fransa və Çin Qran-Prilərində gümüş və qızıl medalların sahibi olan Vertyu və Moir cütlüyü gənclərin ISU Qran-Pri Finalına vəsiqə qazandı.

Gənclər arasında ISU Qran-Pri Finalı Finlandiyanın ev sahibliyində baş tutdu. Məcburi rəqsdə 35.66 balla 2-ci, orijinal rəqsdə 52.52 balla 2-ci, sərbəst rəqsdə isə 82.30 balla 1-ci pillənin sahibi oldu Vertyu və Moir cütlüyü ümumi nəticədə 170.48 balla 8 idmançı sırasında 2-ci pillənin sahibi oldu. Bu minvalla da Vertyu və Moir cütlüyü gənclər arasında ISU Qran-Pri Finalının gümüş medalını qazandı.

2005-ci ilin 16–24 yanvarında Ontario əyalətinin London şəhərində Kanada Çempionatı baş tutdu. Ötən il gənclər arasında çempionatının qalibi olan Vertyu və Moir cütlüyü bu səfər bu çempionatın qalibi olmağa iddialı idi. Məcburi rəqsdə 32.35 balla dördüncü, orijinal rəqsdə 56.33 balla dördüncü, sərbəst rəqsdə isə 95.68 balla üçüncü pillənin sahibi olan Vertyu və Moir cütlüyü ümumi nəticədə 184.36 balla 14 idmançı sırasında dördüncü yeri tutdu. Vertyu və Moir cütlüyü həm də mart ayında Kanadada baş tutacaq gənclər arasında Dünya Çempionatına vəsiqə qazandı.

Mövsümün əsas yarışı 28 fevral-6 mart tarixlərində Kanadanın Ontario əyalətinin Kitçener şəhərinin ev sahibliyində baş tutan gənclər arasında Dünya Çempionatı idi. Məcburi rəqsdə 38.92 balla, orijinal rəqsdə 58.34 balla, sərbəst rəqsdə isə 88.18 balla 2-ci pillənin sahibi olan Vertyu və Moir cütlüyü ümumi nəticədə 185.44 balla gənclər arasında Dünya Çempionatını 27 idmançı sırasında 2-ci pillədə başa vurdu. Bununla da Vertyu və Moir cütlüyü gənclər arasında Dünya Çempionatının gümüş medalına sahib oldu.

### 2005–2006-cı illər: Gənclər arasında Dünya çempionluğu
Vertyu və Moir cütlüyü 2005–2006-cı illər mövsümündə gənclər arasında ISU Qran-Pri yarışının Andorra və Kanada mərhələlərində mübarizə apardı. 7–11 sentyabrda Andorranın Kanilyo şəhərində baş tutan gənclər arasında ISU Qran-Pri yarışının məcburi rəqsində 36.15 balla, orijinal rəqsində 60.72 balla, sərbəst rəqsində isə 85.25 balla birinci pillənin sahibi olan Vertyu və Moir cütlüyü ümumi nəticədə 182.12 balla 10 idmançı sırasında birinci pillənin sahibi oldu. Bu minvalla da Vertyu və Moir cütlüyü gənclərin Andora Qran-Prisinin qızıl medalını qazandı.

22–25 sentyabrda isə Vertyu və Moir cütlüyü Kanadanın Monreal şəhərinin ev sahibliyində baş tutan gənclər arasında ISU Qran-Pri yarışında mübarizə apardı. Vertyu və Moir cütlüyü ümumi nəticədə 10 idmançı sırasında birinci pillənin sahibi oldu, bununla da gənclərin Kanada Qran-Prisinin qalibi oldu. Mövsüm ərzində Andorra və Kanada Qran-Prilərində qızıl medalların sahibi olan Vertyu və Moir cütlüyü növbəti dəfə gənclərin ISU Qran-Pri Finalına vəsiqə qazandı.

Gənclər arasında ISU Qran-Pri Finalı 24–28 noyabrda Çexiyanın Ostrava şəhərinin ev sahibliyində baş tutdu. Məcburi rəqsdə 34.42 balla, orijinal rəqsdə 55.48 balla, sərbəst rəqsdə isə 80.58 balla birinci pillənin sahibi oldu Vertyu və Moir cütlüyü ümumi nəticədə 170.48 balla 8 idmançı sırasında birinci pillənin sahibi oldu. Bu minvalla da Vertyu və Moir cütlüyü birinci dəfə gənclər arasında ISU Qran-Pri Finalının qızıl medalını qazandı.

2006-cı ilin 8–15 yanvarında Ontario əyalətinin Ottava şəhərində Kanada Çempionatı baş tutdu. Ötən il çempionatını dördüncü pillədə başa vuran Vertyu və Moir cütlüyü bu səfər çempionatın medalına iddialı idi. Məcburi rəqsdə 32.96 balla üçüncü, orijinal rəqsdə 58.40 balla 2-ci, sərbəst rəqsdə isə 94.54 balla 2-ci pillənin sahibi olan Vertyu və Moir cütlüyü ümumi nəticədə 185.90 balla 18 idmançı sırasında üçüncü yeri tutdu və bürünc medalı qazandı. Bununla da Vertyu və Moir cütlüyü birinci dəfə Kanada Çempionatının medalına sahib oldu. Vertyu və Moir cütlüyü həm də mart ayında Sloveniyada baş tutacaq gənclər arasında Dünya Çempionatına vəsiqə qazandı.

Daha sonra Vertyu və Moir cütlüyü 25–28 yanvarda Birləşmiş Ştatların Kolorado ştatının Kolorado Sprinqs şəhərində baş tutan Dörd Qitənin Çempionatında mübarizə apardı. Məcburi rəqsdə 30.80 balla, orijinal rəqsdə 52.50 balla, sərbəst rəqsdə isə 85.38 balla üçüncü pillənin sahibi olan Vertyu və Moir cütlüyü ümumi nəticədə 168.68 balla Dörd Qitənin Çempionatının bürünc medalına sahib oldu.

Mövsümün əsas yarışı 6–12 martda Sloveniyanın Lyublyana şəhərinin ev sahibliyində baş tutan gənclər arasında Dünya Çempionatı idi. Məcburi rəqsdə 34.88 balla, orijinal rəqsdə 55.14 balla, sərbəst rəqsdə isə 82.56 balla birinci pillənin sahibi olan Vertyu və Moir cütlüyü ümumi nəticədə 172.58 balla gənclər arasında Dünya Çempionatını 26 idmançı sırasında birinci pillədə başa vurdu. Bununla da Vertyu və Moir cütlüyü gənclər arasında Dünya Çempionatının qızıl medalına sahib oldu. Gənclərin Dünya Çempionatı, cütlüyün gənclər arasında mübarizə apardığı sonuncu yarış oldu.

### 2006–2007-ci illər: Dünya Çempionatında debüt

Vertyu və Moir cütlüyü 2006–2007-ci illər mövsümündə ISU Qran-Pri yarışının Kanada və Fransa mərhələlərində mübarizə apardı. 2–5 noyabrda Kanadanın Britaniya Kolumbiyası əyalətində baş tutan ISU Qran-Pri yarışının məcburi rəqsində 30.52 balla üçüncü, orijinal rəqsində 54.12 balla 2-ci, sərbəst rəqsində isə 88.30 balla üçüncü pillənin sahibi olan Vertyu və Moir cütlüyü ümumi nəticədə 172.94 balla 11 idmançı sırasında 2-ci pillənin sahibi oldu. Bu minvalla da Vertyu və Moir cütlüyü Kanada Qran-Prisinin gümüş medalını qazandı.

16–20 noyabrda isə Vertyu və Moir cütlüyü Fransanın Paris şəhərinin ev sahibliyində baş tutan ISU Qran-Pri yarışında (Trophée Éric Bompard) mübarizə apardı. Məcburi rəqsdə 32.30 balla 5-ci, orijinal rəqsdə 45.08 balla 8-ci, sərbəst rəqsdə isə 84.76 balla 4-cü pillənin sahibi olan Vertyu və Moir cütlüyü ümumi nəticədə 162.14 balla 12 idmançı sırasında dördüncü pillənin sahibi oldu. Mövsüm ərzində Kanada və Fransa Qran-Prilərində gümüş medala və dördüncü pilləyə sahibi olan Vertyu və Moircütlüyü, ISU Qran-Pri Finalına vəsiqə qazana bilmədi.

2007-ci ilin 15–22 yanvarında Yeni Şotlandiya əyalətinin Halifa şəhərində Kanada Çempionatı baş tutdu. Ötən il çempionatın bürünc medalına sahib olan Vertyu və Moir cütlüyü bu səfər çempionatın qalibi olmağa iddialı idi, amma məcburi rəqsdə 34.98 balla, orijinal rəqsdə 60.72 balla, sərbəst rəqsdə isə 94.80 balla 2-ci pillənin sahibi olan Vertyu və Moir cütlüyü ümumi nəticədə 190.50 balla 16 idmançı sırasında 2-ci yeri tutdu və gümüş medalı qazandı. Vertyu və Moir cütlüyü həm də mart ayında Yaponiyada baş tutacaq Dünya Çempionatına vəsiqə qazandı.

Daha sonra Vertyu və Moir cütlüyü 6–10 fevralda Birləşmiş Ştatların Kolorado ştatının Kolorado Sprinqs şəhərində baş tutan Dörd Qitənin Çempionatında mübarizə apardı. Məcburi rəqsdə 34.42 balla dördüncü, orijinal rəqsdə 58.50 balla üçüncü, sərbəst rəqsdə isə 94.00 balla üçüncü pillənin sahibi olan Vertyu və Moir cütlüyü ümumi nəticədə 186.92 balla Dörd Qitənin Çempionatının bürünc medalına sahib oldu.

Mövsümün əsas yarışı 20–25 martda Yaponiyanın ev sahibliyində baş tutan Dünya Çempionatı idi. Dünya Çempionatlarında debüt edən Vertyu və Moir cütlüyü çempionatın medallarına iddialı idi. Məcburi rəqsdə 32.45 balla doqquzuncu, orijinal rəqsdə 58.12 balla altıncı, sərbəst rəqsdə isə 95.38 balla altıncı pillənin sahibi olan Vertyu və Moir cütlüyü ümumi nəticədə 185.95 balla Dünya Çempionatını altıncı pillədə başa vurdu.

### 2007–2008-ci illər: Kanada çempionluğu

Vertyu və Moir cütlüyü 2007–2008-ci illər mövsümündə ISU Qran-Pri yarışının Kanada və Yaponiya mərhələlərində mübarizə apardı. 1–4 noyabrda Kanadada baş tutan ISU Qran-Pri yarışının məcburi rəqsində 36.26 balla, orijinal rəqsində 62.20 balla, sərbəst rəqsində isə 101.62 balla birinci pillənin sahibi olan Vertyu və Moir cütlüyü ümumi nəticədə 200.08 balla 10 idmançı sırasında birinci pillənin sahibi oldu. Bu minvalla da Vertyu və Moir cütlüyü Kanada Qran-Prisinin qızıl medalını qazandı.

28–30 noyabrda isə Vertyu və Moir cütlüyü Yaponiyanın Senday şəhərinin ev sahibliyində baş tutan ISU Qran-Pri yarışında (NHK Trophy) mübarizə apardı. Məcburi rəqsdə 34.68 balla 2-ci, orijinal rəqsdə 62.04 balla birinci, sərbəst rəqsdə isə 100.18 balla birinci pillənin sahibi olan Vertyu və Moir cütlüyü ümumi nəticədə 196.90 balla 10 idmançı sırasında 2-ci pillənin sahibi oldu və gümüş medalın sahibi oldu. Mövsüm ərzində Kanada və Yaponiya Qran-Prilərində qızıl və gümüş medalların sahibi olan Vertyu və Moir cütlüyü birinci dəfə ISU Qran-Pri Finalına vəsiqə qazandı.

ISU Qran-Pri Finalı İtaliyanın Turin şəhərinin ev sahibliyində baş tutdu. Orijinal rəqsdə 62.14 balla, sərbəst rəqsdə isə 98.26 balla dördüncü pillənin sahibi oldu Vertyu və Moir cütlüyü ümumi nəticədə 160.40 balla 6 idmançı sırasında dördüncü pillənin sahibi oldu. Bu minvalla da Vertyu və Moir cütlüyü birinci dəfə mübarizə apardığı ISU Qran-Pri Finalını, uğursuz nəticə ilə başa vurdu.

2008-ci ilin 16–20 yanvarında Britaniya Kolumbiyası əyalətində Kanada Çempionatı baş tutdu. Ötən 2 il ərzində çempionatın bürünc və gümüş medalına sahib olan Vertyu və Moir cütlüyü bu səfər çempionatın qalibi olmağa iddialı idi. Məcburi rəqsdə 40.04 balla, orijinal rəqsdə 65.30 balla, sərbəst rəqsdə isə 104.76 balla birinci pillənin sahibi olan Vertyu və Moir cütlüyü ümumi nəticədə 210.10 balla 15 idmançı sırasında birinci yeri tutdu və qızıl medalı qazandı. Vertyu və Moir cütlüyü həm də mart ayında İsveçdə baş tutacaq Dünya Çempionatına vəsiqə qazandı.

Daha sonra Vertyu və Moir cütlüyü 10–18 fevralda Cənubi Koreyanın Koyan şəhərində baş tutan Dörd Qitənin Çempionatında mübarizə apardı. Məcburi rəqsdə 38.22 balla, orijinal rəqsdə 65.02 balla, sərbəst rəqsdə isə 105.08 balla birinci pillənin sahibi olan Vertyu və Moir cütlüyü ümumi nəticədə 208.32 balla Dörd Qitənin Çempionatının qızıl medalına sahib oldu.

Mövsümün əsas yarışı 16–24 martda İsveçin Göteborq şəhərinin ev sahibliyində baş tutan Dünya Çempionatı idi. Məcburi rəqsdə 38.72 balla 2-ci, orijinal rəqsdə 64.82 balla 3-cü, sərbəst rəqsdə isə 105.28 balla 1-ci pillənin sahibi olan Vertyu və Moir cütlüyü ümumi nəticədə 208.82 balla Dünya Çempionatını 2-ci pillədə başa vurdu. Bununla da Vertyu və Moir cütlüyü Dünya Çempionatının gümüş medalına sahib oldu.

### 2008–2009-cu illər: Zədə və Dünya Çempionatında növbəti medal

2008–2009-cu illər mövsümündə Vertyu və Moir cütlüyü ISU Qran-Pri yarışlarında mübarizə aparmaqdan imtina etdi. Bunun səbəbi Tessa Vertyunun zəbəsinə görə payızda əməliyyat olunması idi. Reabilitasiya dövründən sonra məşqlərini bərpa edən Vertyu və Moir cütlüyü 14–18 yanvarda baş tutan Kanada Çempionatında mübarizə apardı. Məcburi rəqsdə 40.34 balla, orijinal rəqsdə 64.76 balla, sərbəst rəqsdə isə 95.68 balla birinci pillənin sahibi olan Vertyu və Moir cütlüyü ümumi nəticədə 200.78 balla 15 idmançı sırasında birinci yeri tutdu və növbəti dəfə Kanada Çempionatının qızıl medalı qazandı. Vertyu və Moir cütlüyü həm də mart ayında Birləşmiş Ştatlarda baş tutacaq Dünya Çempionatına vəsiqə qazandı.

Daha sonra Vertyu və Moir cütlüyü 2–8 fevralda Kanadada baş tutan Dörd Qitənin Çempionatında mübarizə apardı. Məcburi rəqsdə 35.40 balla birinci, orijinal rəqsdə 60.90 balla birinci, sərbəst rəqsdə isə 94.52 balla 2-ci pillənin sahibi olan Vertyu və Moir cütlüyü ümumi nəticədə 190.82 balla Dörd Qitənin Çempionatının gümüş medalına sahib oldu. Çempionatı qalibi olan ABŞ təmsilçiləri Meril Devis və Çarli Vayt cütlüyü, Vertyu və Moir cütlüyündən cəmi 2.42 bal çox topladı (192.40 bal).

Mövsümün əsas yarışı 22–30 martda Birləşmiş Ştatların Kaliforniya ştatının Los-Anceles şəhərinin ev sahibliyində baş tutan Dünya Çempionatı idi. Ötən Dünya Çempionatlarında gümüş medala sahib olan Vertyu və Moir cütlüyü bu səfər çempionatın qızıl medalına iddialı idi. Məcburi rəqsdə 40.38 balla üçüncü, orijinal rəqsdə 62.06 balla altıncı, sərbəst rəqsdə isə 99.98 balla dördüncü pillənin sahibi olan Vertyu və Moir cütlüyü ümumi nəticədə 202.42 balla Dünya Çempionatını üçüncü pillədə başa vurdu. Bununla da Vertyu və Moir cütlüyü Dünya Çempionatının bürünc medalına sahib oldu.

Dünya Çempionatından sonra Vertyu və Moir cütlüyü 15–20 apreldə Yaponiyanın ev sahibliyində baş tutan Komandalararası Dünya Çempionatında mübarizə apardı. Orijinal rəqsdə 60.98 balla, sərbəst rəqsdə isə 95.74 balla 2-ci pillənin sahibi olan Vertyu və Moir cütlüyü 156.72 balla fərdi göstəricidə 2-ci pillənin sahibi oldu. Kanada yığması isə ümumi nəticədə 54 balla 2-ci pillədə qərarlaşdı və Komandalararası Dünya Çempionatı gümüş medalına sahibi oldu.

### 2009–2010-cu illər: Olimpiya Oyunlarında qələbə

Vertyu və Moir cütlüyü 2009–2010-cu illər mövsümündə ISU Qran-Pri yarışının Fransa və Kanada mərhələlərində mübarizə apardı. Fransanın Paris şəhərində baş tutan ISU Qran-Pri yarışının məcburi rəqsində 38.42 balla, orijinal rəqsində 62.92 balla, sərbəst rəqsində isə 98.40 balla birinci pillənin sahibi olan Vertyu və Moir cütlüyü ümumi nəticədə 199.74 balla 10 idmançı sırasında birinci pillənin sahibi oldu. Bu minvalla da Vertyu və Moir cütlüyü Fransa Qran-Prisinin qızıl medalını qazandı.

18–22 noyabrda isə Vertyu və Moir cütlüyü Kanadanın Ontario əyalətinin Kitçener şəhərinin ev sahibliyində baş tutan ISU Qran-Pri yarışında mübarizə apardı. Məcburi rəqsdə 40.70 balla, orijinal rəqsdə 60.58 balla, sərbəst rəqsdə isə 104.12 balla birinci pillənin sahibi olan Vertyu və Moir cütlüyü ümumi nəticədə 205.40 balla 8 idmançı sırasında birinci pillənin sahibi oldu və qızıl medalın sahibi oldu. Mövsüm ərzində Fransa və Kanada Qran-Prilərində qızıl medalların sahibi olan Vertyu və Moir cütlüyü növbəti dəfə ISU Qran-Pri Finalına vəsiqə qazandı.

ISU Qran-Pri Finalı Yaponiyanın ev sahibliyində baş tutdu. Orijinal rəqsdə 64.02 balla 2-ci, sərbəst rəqsdə isə 104.22 balla birinci pillənin sahibi olan Vertyu və Moir cütlüyü ümumi nəticədə 168.42 balla 6 idmançı sırasında birinci pillənin sahibi oldu. Bu minvalla da Vertyu və Moir cütlüyü ISU Qran-Pri Finalını gümüş medalla başa vurdu. ISU Qran-Pri Finalının qalibi olan ABŞ təmsilçiləri Meril Devis və Çarli Vayt cütlüyü, Vertyu və Moir cütlüyündən cəmi 2.22 bal çox topladı (170.44 bal).

2010-cu ilin 10–18 yanvarında Ontario əyalətinin London şəhərində Kanada Çempionatı baş tutdu. Ötən 2 il ərzində çempionatın qızıl medalına sahib olan Vertyu və Moir cütlüyü bu səfər də çempionatın qalibi olmağa iddialı idi. Məcburi rəqsdə 45.98 balla, orijinal rəqsdə 70.15 balla, sərbəst rəqsdə isə 108.82 balla birinci pillənin sahibi olan Vertyu və Moir cütlüyü ümumi nəticədə 224.95 balla 15 idmançı sırasında birinci yeri tutdu və üçüncü dəfə çempionatın qızıl medalı qazandı. Vertyu və Moir cütlüyü həm də fevral ayında Kanadada baş tutacaq Olimpiya Oyunlarına, habelə mart ayında İtaliyada baş tutacaq Dünya Çempionatına vəsiqə qazandı.

#### 2010-cu il Olimpiadası

2010-cu ilin 12–28 fevralında Kanadanın ev sahibliyində XXI Qış Olimpiya Oyunları baş tutdu. Olimpiadanın əsas favoritləri – ABŞ nümayəndələri Meril Davis və Çarli Vayt cütlüyü, Rusiya nümayəndələri Domnina və Şabalin cütlüyü, habelə Vertyu və Moir cütlüyü idi. Fevralın 20-də Olimpiadanın məcburi rəqsi baş tutdu. Vertyu və Moir cütlüyü 42.74 balla Domnina və Şabalin cütlüyündən sonra 2-ci pillənin sahibi oldu. Bir gün sonra isə orijinal rəqs baş tutdu və Vertyu & Moir cütlüyü 68.42 balla birinci pillənin sahibi oldu. Fevralın 22-də isə Olimpiadanın sərbəst rəqsi baş tutdu. Vertyu və Moir cütlüyü 111.42 balla birinci pillənin sahibi oldu. Bu minvalla da ümumi nəticədə 208.64 balla Domnina və Şabalin cütlüyü bürünc medalın, 218.76 balla Meril Devis və Çarli Vayt cütlüyü gümüş medalın, 222.58 balla Vertyu və Moircütlüyü isə Olimpiadanın qızıl medalına sahib oldu.

Olimpiadadan sonra Vertyu və Moir cütlüyü Dünya Çempionatında mübarizə apardı. 22–28 martda İtaliyanın Turin şəhərinin ev sahibliyində baş tutan Dünya Çempionatı idi. Ötən Dünya Çempionatlarında gümüş və bürünc medalların sahib olan Vertyu və Moir cütlüyü bu səfər çempionatın qızıl medalına iddialı idi. Məcburi rəqsdə 44.14 balla birinci, orijinal rəqsdə 70.28 balla birinci, sərbəst rəqsdə isə 110.04 balla 2-ci pillənin sahibi olan Vertyu və Moir cütlüyü ümumi nəticədə 224.46 balla Dünya Çempionatını birinci pillədə başa vurdu. Bununla da Vertyu və Moir cütlüyü birinci dəfə Dünya Çempionatının qızıl medalına sahib oldu.

### 2010–2011-ci illər: Növbəti zədə və Dünya Çempionatının medalı

2010–2011-ci illər mövsümündə Vertyu və Moir cütlüyü ISU Qran-Pri yarışının Kanada və Fransa mərhələlərində mübarizə aparmalı idi, amma Tessa Vertyunun 2008-ci ildə olan zədəsi yenidən şiddətləndiyinə görə mövsüm ərzində ISU Qran-Pri yarışındanvə Kanada Çempionatında mübarizə aparmaqdan imtina etdi. Reabilitasiya dövründən sonra məşqlərini bərpa edən Vertyu və Moir cütlüyü 15–20 fevralda Tayvanın Taybey şəhərində baş tutan Dörd Qitənin Çempionatında mübarizə apardı. Qısa proqramda 70.40 balla birinci pillənin sahibi olan Vertyu və Moir cütlüyü sərbəst proqramda mübarizə apara bilmədi. Tessa Vertyunun zədəsinin şiddətlənməsi, cütlüyün Dörd Qitənin Çempionatınıda mübarizəni dayandırmağı ilə nəticələndi.

2010–2011-ci illər mövsümün əsas yarışı Dünya Çempionatı idi. Çempionatın 20–28 martda Yaponiyanın Naqano şəhərində baş tutması nəzərdə tutulurdu, amma 11 martda baş verən Senday zəlzələsi və sunamisinə görə Dünya Çempionatı təxirə salındı. ISU, çempionat 25 aprel-1 mayda Rusiyanın ev sahibliyində baş tutması haqqında qərar qəbul etdi. Tessa Vertyu, zədədən sonra reabilitasiya olundu və Dünya Çempionatında mübarizə apardı. Ötən Dünya Çempionatlarında qızıl medala sahib olan Vertyu və Moir cütlüyü bu səfər də çempionatın qızıl medalına iddialı olsa da, şansları aşağı qiymətləndirilirdi. Qısa proqramda 74.30 balla birinci, sərbəst proqramda isə 108.50 balla 2-ci pillənin sahibi olan Vertyu və Moir cütlüyü ümumi nəticədə 182.80 balla Dünya Çempionatını 2-ci pillədə başa vurdu. Bununla da Vertyu və Moir cütlüyü Dünya Çempionatının gümüş medalına sahib oldu.

### 2011–2012-ci illər: Dünya çempionluğu
2011–2012-ci illər mövsümündən əvvəl Vertyu və Moir cütlüyü Finlandiyanın Vantaa şəhərinin ev sahibliyində baş tutan "Finlandia Trophy" yarışında mübarizə apardı. Qısa proqramda 68.74 balla, sərbəst proqramda isə 101.60 balla birinci pillənin sahibi olan Vertyu və Moir cütlüyü ümumi nəticədə 170.34 balla "Finlandia Trophy" yarışının qalibi oldu.

Vertyu və Moir cütlüyü 2011–2012-ci illər mövsümündə ISU Qran-Pri yarışının Kanada və Fransa mərhələlərində mübarizə apardı. Kanadanın Mississauqa şəhərində baş tutan ISU Qran-Pri yarışının qısa proqramında 74.62 balla, sərbəst proqramında 106.74 balla birinci pillənin sahibi olan Vertyu və Moir cütlüyü ümumi nəticədə 181.36 balla 7 idmançı sırasında birinci pillənin sahibi oldu. Bu minvalla da Vertyu və Moir cütlüyü Kanada Qran-Prisinin qızıl medalını qazandı.

16–20 noyabrda isə Vertyu və Moir cütlüyü Fransanın Paris şəhərinin ev sahibliyində baş tutan ISU Qran-Pri yarışında mübarizə apardı. Qısa proqramda 72.18 balla, sərbəst proqramda isə 105.75 balla birinci pillənin sahibi olan Vertyu və Moir cütlüyü ümumi nəticədə 177.94 balla 8 idmançı sırasında birinci pillənin sahibi oldu və qızıl medalın sahibi oldu. Mövsüm ərzində Kanada və Fransa Qran-Prilərində qızıl medalların sahibi olan Vertyu və Moir cütlüyü üçüncü dəfə ISU Qran-Pri Finalına vəsiqə qazandı.

ISU Qran-Pri Finalı Kanadanın ev sahibliyində baş tutdu. Qısa proqramda 72.02 balla 2-ci, sərbəst rəqsdə isə 112.44 balla birinci pillənin sahibi oldu Vertyu və Moir cütlüyü ümumi nəticədə 184.46 balla 6 idmançı sırasında 2-ci pillənin sahibi oldu. Bu minvalla da Vertyu və Moir cütlüyü ISU Qran-Pri Finalını gümüş medalla başa vurdu. ISU Qran-Pri Finalının qalibi olan isə ABŞ təmsilçiləri Meril Devis və Çarli Vayt cütlüyü oldu.

2012-ci ilin 16–22 yanvarında Monxton şəhərində Kanada Çempionatı baş tutdu. Ötən illər ərzində üç dəfə çempionatın qızıl medalına sahib olan Vertyu və Moir cütlüyü bu səfər də çempionatın qalibi olmağa iddialı idi. Qısa proqramda 68.42 balla, sərbəst proqramda isə 111.62 balla birinci pillənin sahibi olan Vertyu və Moir cütlüyü ümumi nəticədə 180.04 balla 14 idmançı sırasında birinci yeri tutdu və dördüncü dəfə çempionatın qızıl medalı qazandı. Vertyu və Moir cütlüyü həm də mart ayında Fransada baş tutacaq Dünya Çempionatına vəsiqə qazandı.

Daha sonra Vertyu və Moir cütlüyü 6–12 fevralda Birləşmiş Ştatların Kolorado Sprinq şəhərində baş tutan Dörd Qitənin Çempionatında mübarizə apardı. Qısa proqramda 72.60 balla 2-ci, sərbəst proqramda isə 112.24 balla birinci pillənin sahibi olan Vertyu və Moir cütlüyü ümumi nəticədə 184.84 balla Dörd Qitənin Çempionatının qızıl medalına sahib oldu.

Mövsümün əsas yarışı 26 mart-1 aprel tarixlərində Fransanın Nitsa şəhərinin ev sahibliyində baş tutan Dünya Çempionatı idi. Qısa proqramda 72.32 balla birinci, sərbəst proqramda isə 110.34 balla birinci pillənin sahibi olan Vertyu və Moir cütlüyü ümumi nəticədə 182.66 balla Dünya Çempionatını birinci pillədə başa vurdu. Bununla da Vertyu və Moir cütlüyü növbəti dəfə Dünya Çempionatının qızıl medalına sahib oldu.

Dünya Çempionatından sonra Vertyu və Moir cütlüyü 18–22 apreldə Yaponiyanın ev sahibliyində baş tutan Komandalararası Dünya Çempionatında mübarizə apardı. Qısa proqramda 70.94 balla, sərbəst rəqsdə isə 111.84 balla 2-ci pillənin sahibi olan Vertyu və Moir cütlüyü 182.78 balla fərdi göstəricidə 2-ci pillənin sahibi oldu. Kanada yığması isə ümumi nəticədə 42 balla üçüncü pillədə qərarlaşdı və Komandalararası Dünya Çempionatı bürünc medalına sahibi oldu.

### 2012–2013-cü illər: Qran-Pri Finalı və Dünya Çempionatında uğur
Vertyu və Moir cütlüyü 2012–2013-cü illər mövsümündə ISU Qran-Pri yarışının Kanada və Rusiya mərhələlərində mübarizə apardı. Kanadanın Uindsor şəhərində baş tutan ISU Qran-Pri yarışının qısa proqramında 66.10 balla, sərbəst proqramında isə 104.32 balla birinci pillənin sahibi olan Vertyu və Moir cütlüyü ümumi nəticədə 170.42 balla 8 idmançı sırasında birinci pillənin sahibi oldu. Bu minvalla da Vertyu və Moir cütlüyü Kanada Qran-Prisinin qızıl medalını qazandı.

8–11 noyabrda isə Vertyu və Moir cütlüyü Rusiyanın ev sahibliyində baş tutan ISU Qran-Pri yarışında mübarizə apardı. Qısa proqramda 70.65 balla, sərbəst proqramda isə 104.34 balla birinci pillənin sahibi olan Vertyu və Moir cütlüyü ümumi nəticədə 174.99 balla 8 idmançı sırasında birinci pillənin sahibi oldu və qızıl medalın sahibi oldu. Mövsüm ərzində Kanada və Rusiya Qran-Prilərində qızıl medalların sahibi olan Vertyu və Moir cütlüyü üçüncü dəfə ISU Qran-Pri Finalına vəsiqə qazandı.

ISU Qran-Pri Finalı Rusiyanın Soçi şəhərinin ev sahibliyində baş tutdu. Qısa proqramda 72.28 balla 2-ci, sərbəst rəqsdə isə 108.56 balla birinci pillənin sahibi oldu Vertyu və Moir cütlüyü ümumi nəticədə 180.84 balla 6 idmançı sırasında 2-ci pillənin sahibi oldu. Bu minvalla da Vertyu və Moir cütlüyü ISU Qran-Pri Finalını gümüş medalla başa vurdu. ISU Qran-Pri Finalının qalibi olan isə ABŞ təmsilçiləri Meril Devis və Çarli Vayt cütlüyü oldu.

2013-cü ilin 12–20 yanvarında Kanadanın Mississauqa şəhərində Kanada Çempionatı baş tutdu. Ötən illər ərzində dörd dəfə çempionatın qızıl medalına sahib olan Vertyu və Moir cütlüyü bu səfər də çempionatın qalibi olmağa iddialı idi. Qısa proqramda 80.04 balla, sərbəst proqramda isə 108.20 balla birinci pillənin sahibi olan Vertyu və Moir cütlüyü ümumi nəticədə 188.24 balla 10 idmançı sırasında birinci yeri tutdu və beşinci dəfə çempionatın qızıl medalı qazandı. Vertyu və Moir cütlüyü həm də mart ayında Kanadada baş tutacaq Dünya Çempionatına vəsiqə qazandı.

Daha sonra Vertyu və Moir cütlüyü 6–11 fevralda Yaponiyada baş tutan Dörd Qitənin Çempionatında mübarizə apardı. Qısa proqramda 75.12 balla birinci, sərbəst proqramda isə 110.20 balla 2-ci pillənin sahibi olan Vertyu və Moir cütlüyü ümumi nəticədə 185.32 balla Dörd Qitənin Çempionatının gümüş medalına sahib oldu.

Mövsümün əsas yarışı 10–18 martda Kanadanın Ontario əyalətinin London şəhərinin ev sahibliyində baş tutan Dünya Çempionatı idi. Qısa proqramda 74.88 balla, sərbəst proqramda isə 111.18 balla 2-ci pillənin sahibi olan Vertyu və Moir cütlüyü ümumi nəticədə 186.06 balla Dünya Çempionatını 2-ci pillədə başa vurdu. Bununla da Vertyu və Moir cütlüyü Dünya Çempionatının gümüş medalına sahib oldu.

### 2016–2017-ci illər: İdmana qayıdışı və "Qızıl" mövsüm

2016–2017-ci illər mövsümündən əvvəl Vertyu və Moir cütlüyü Kanadanın Monreal şəhərinin ev sahibliyində baş tutan "Autumn Classic" yarışında mübarizə apardı. Qısa proqramda 78.72 balla, sərbəst proqramda isə 111.48 balla birinci pillənin sahibi olan Vertyu və Moir cütlüyü ümumi nəticədə 190.20 balla birinci dəfə "Autumn Classic" yarışının qalibi oldu.

Vertyu və Moir cütlüyü 2016–2017-ci illər mövsümündə ISU Qran-Pri yarışının Kanada və Yaponiya mərhələlərində mübarizə apardı. Kanadanın Mississauqa şəhərində baş tutan ISU Qran-Pri yarışının qısa proqramında 78.24 balla birinci, sərbəst proqramında isə 111.84 balla 2-ci pillənin sahibi olan Vertyu və Moir cütlüyü ümumi nəticədə 190.08 balla 10 idmançı sırasında birinci pillənin sahibi oldu. Bu minvalla da Vertyu və Moir cütlüyü altıncı dəfə Kanada Qran-Prisinin qızıl medalını qazandı.

25–28 noyabrda isə Vertyu və Moir cütlüyü Yaponiyanın Sapporo şəhərinin ev sahibliyində baş tutan ISU Qran-Pri yarışında mübarizə apardı. Qısa proqramda 80.48 balla, sərbəst proqramda isə 116.38 balla birinci pillənin sahibi olan Vertyu və Moir cütlüyü ümumi nəticədə 196.86 balla 10 idmançı sırasında birinci pillənin sahibi oldu və qızıl medalın sahibi oldu. Mövsüm ərzində Kanada və Yaponiya Qran-Prilərində qızıl medalların sahibi olan Vertyu və Moir cütlüyü altıncı dəfə ISU Qran-Pri Finalına vəsiqə qazandı.

ISU Qran-Pri Finalı Fransanın Marsel şəhərinin ev sahibliyində baş tutdu. Qısa proqramda 82.50 balla, sərbəst rəqsdə isə 116.72 balla birinci pillənin sahibi oldu Vertyu və Moir cütlüyü ümumi nəticədə 199.22 balla 6 idmançı sırasında birinci pillənin sahibi oldu. Bu minvalla da Vertyu və Moir cütlüyü ISU Qran-Pri Finalını birinci dəfə qızıl medalla başa vurdu.

2017-ci ilin 16–22 yanvarında Kanadanın Ontario əyalətinin Ottava şəhərində Kanada Çempionatı baş tutdu. Ötən illər ərzində altı dəfə çempionatın qızıl medalına sahib olan Vertyu və Moir cütlüyü bu səfər də çempionatın qalibi olmağa iddialı idi. Qısa proqramda 84.36 balla, sərbəst proqramda isə 120.10 balla birinci pillənin sahibi olan Vertyu və Moir cütlüyü ümumi nəticədə 204.46 balla 12 idmançı sırasında birinci yeri tutdu və yeddinci dəfə çempionatın qızıl medalı qazandı. Vertyu və Moir cütlüyü həm də mart ayında Finlandiyada baş tutacaq Dünya Çempionatına vəsiqə qazandı.

Daha sonra Vertyu və Moir cütlüyü 15–20 fevralda Cənubi Koreyanın Koyan şəhərində baş tutan Dörd Qitənin Çempionatında mübarizə apardı. Qısa proqramda 80.75 balla birinci, sərbəst proqramda isə 118.20 balla birinci pillənin sahibi olan Vertyu və Moir cütlüyü ümumi nəticədə 198.95 balla Dörd Qitənin Çempionatının gümüş medalına sahib oldu.

Mövsümün əsas yarışı 28 mart-2 aprel tarixlərində Finlandiyanın ev sahibliyində baş tutan Dünya Çempionatı idi. Qısa proqramda 82.44 balla 2-ci, sərbəst proqramda isə 116.20 balla birinci pillənin sahibi olan Vertyu və Moir cütlüyü ümumi nəticədə 198.64 balla Dünya Çempionatını birinci pillədə başa vurdu. Bununla da Vertyu və Moir cütlüyü Dünya Çempionatının qızıl medalına sahib oldu.

## Uğurları
Karyerası ərzində 14 mövsümdə mübarizə aparan Vertyu və Moir cütlüyü 41 qızıl, 19 gümüş və 5 bürünc medala sahib olublar.

## Nəticələri

Karyerası ərzində 74 yarışda mübarizə aparan Vertyu və Moir cütlüyü onların 41-də qızıl, 19-da gümüş və 5-də bürünc medala sahib olublar, 9 yarışı isə medalsız başa vurublar

## Mənbələr

### Keçidlər

### İstinadlar

### Ədəbiyyatlar
*